নবরত্ন (স্থাপত্য)
নবরত্ন (সংস্কৃত: नवरत्न, অর্থ "নয়টি রত্ন") একপ্রকারের মন্দির স্থাপত্যশৈলী। এরকম মন্দিরে দুটি ধাপ থাকে; প্রতি ধাপের চতুষ্কোণে চারটি করে আটটি আর কেন্দ্রে একটি করে মোট নয়টি চূড়া বা রত্ন নির্মাণ করা হয়। অষ্টাদশ শতকে বাংলা অঞ্চলে এ রীতির মন্দির স্থাপত্যের উদ্ভব ঘটে। নবরত্ন ধারাটি মূলত পঞ্চরত্ন ধারার সম্প্রসারিত রূপ যেখানে পাঁচটি (চারকোণে চারটি ও কেন্দ্রে একটি) চূড়া বা রত্ন থাকে।